**Referat FAU-møte Tu skule 03.05.2016.**

**Frammøte:**

|  |  |  |
| --- | --- | --- |
| 1. trinn | Meldt forfall |  |
| 1. trinn | Grete Hovelsen, leiar |  |
| 1. trinn | Jon Lothe |  |
| 1. trinn | Borghild Dale |  |
| 1. trinn | Klassekontakt |  |
| 1. trinn | Klassekontakt |  |
| 1. trinn | Vivian Horpestad Tunheim |  |
| SFO | Meldt forfall |  |
| rektor | Meldt forfall |  |

Forfall skal meldast til leiar, og ein har sjølv ansvar for å be klassekontaktar stilla ved eige forfall.

**Godkjent referat frå april.**

**Kommunalt FAU-**

Borghild refererte frå møte der rektor ved Engelsvoll skule presenterte Klepp kommune sitt satsingsprogram vedr. nettbrett i skulen.

Interessant prosjekt, men foreldre som er involverte i prøveprosjektet ved Tu skule kjenner seg lite involverte. Rask prosess, der føresette ikkje vart informerte før elevane. FAU ynskjer at bruken av **nettbrett** skal vera tema på foreldremøte. Korleis vert bretta brukte? Kor mykje vert dei nytta? Korleis kan me støtta, kontrollera, rettleia m.o.t heimearbeid på nettbretta?

Viser elles til ref. frå kommunalt FAU som vert lagt ut på heimesida til Klepp kommune.

**17.mai**

Fau gjev komiteen samtykke til å oppretta M-cash og nytta dette under 17.mai-arrangemanget. Kasserar tek saka videre.

Klassekontaktar og FAU-representantar går i tog med elevane, eller får evt. andre til å stilla for seg.

17.mai-faner må vera klare før pinsehelga. Stå i gangen Kåsenhallen 12. mai. Ansvar: Grete.

**Byggekomite ungdomsskulen i Vardheia.**

FAU ynskjer foreldregruppe som kan vera med under planlegging av ny ungdomsskule ettersom her ikkje er rektor og personalgruppe per nå som har medverknad på utforming av bygg, uterom og trafikkløysingar. Ein høyrer med fau Bryne skule ( Borghild), før ein oppfordrar føresette ved Tu skule.

**Felles sommaravslutning.**

Det har vore eit ynskje frå føresette å ha felles sommaravslutning for alle trinna ved Tu skule. Fau ser føremoner ved det, men vel likevel å ikkje gjennomføra eit slikt arrangement dette året. Me ser rett å slett ikkje syn på å kalla inn til eit så stort arrangement utan grundigare førearbeid. Me snakkar om godt 200 elevar med føresette og evt sysken.

Skulen sin sosiale læreplan seier at trinna skal ha to sosiale kveldar i laupet av eit skuleår. Fau oppmodar til at desse blir spreidde utover året, slik at det ikkje vert ei opphoping for familiar rett før skuleåret sluttar. Fau ser ein stor sosial gevinst ved å halda desse arrangementa på trinn-nivå. Særleg med tanke på at bygda er i vekst. Det er mange foreldre som ikkje kjenner einannan på dei lågaste trinna. Sosiale arrangement på trinn-nivå kan gjera det lettare å få oversikt. Viser til Frode Jøsang sitt føredrag om vennskap tidlegare i vår.

**Trafikksituasjonen ved skulen.**

Ein opplever auka trafikk frå Lalandsvegen og nedover Postvegen. Ingunn og rektor tek momentet med seg i arbeidet deira vedr. trafikksituasjonen.

**Neste møte**

**7.juni.** Då møter gammalt og nytt fau. Innkalling kjem.

Referent

Borghild Dale